

ที่ มท ๐816.3/ ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

กรกฎาคม ๒๕64

เรื่อง ขอความอนุเคราะห์ประชาสัมพันธ์การประกวดออกแบบตราสัญลักษณ์เนื่องในวาระครบรอบ 100 ปี

ยุวกาชาดไทย

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานปลัดกระทรวงศึกษาธิการ ด่วนที่สุด ที่ ศธ 0204/10147  
 ลงวันที่ 7 กรกฎาคม 2564 จำนวน 1 ชุด

ด้วยสำนักงานปลัดกระทรวงศึกษาธิการแจ้งว่า ในปี พ.ศ. 2565 กิจการยุวกาชาดไทยจะมีวาระครบรอบ 100 ปี จึงกำหนดให้มีโครงการประกวดออกแบบตราสัญลักษณ์เนื่องในวาระครบรอบ 100 ปี   
ยุวกาชาดไทย ทั้งนี้ เพื่อเปิดโอกาสให้สมาชิกยุวกาชาด อาสายุวกาชาด นักเรียน นักศึกษา และประชาชนทั่วไป   
มีส่วนร่วมในการเฉลิมฉลองวาระอันทรงคุณค่านี้ ผ่านกิจกรรมการประกวดออกแบบตราสัญลักษณ์ดังกล่าว   
โดยให้ทุกภาคส่วนได้ตระหนักและเห็นความสำคัญของกิจกรรมยุวกาชาดอีกทางหนึ่งด้วย

กรมส่งเสริมการปกครองท้องถิ่นพิจารณาแล้ว เพื่อเป็นการร่วมเฉลิมฉลองกิจการยุวกาชาดไทย เนื่องในวาระครบรอบ 100 ปี ขอความร่วมมือจังหวัดประชาสัมพันธ์โครงการประกวดออกแบบตราสัญลักษณ์ดังกล่าว ให้องค์กรปกครองส่วนท้องถิ่น/สถานศึกษาในสังกัดทุกแห่ง และประชาชนทั่วไปทราบโดยทั่วกัน โดยส่ง  
ใบสมัครและผลงานไปยังสำนักการลูกเสือ ยุวกาชาดและกิจการนักเรียน กระทรวงศึกษาธิการ ภายในวันที่ 13 สิงหาคม 2564 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๐๐ ต่อ ๕๓๑2

โทรสาร. ๐-๒๒๔๑-๙๐๒๑-๓ ต่อ 218

รอง.อสถ.................................

ผอ.กศ......................................

ผอ.กง.สศ.................................

หน.ฝ.คศ..................................

จนท........................................

**QR Code สิ่งที่ส่งมาด้วย**

